A NETFLIX DOKUMENTUMFILM-SOROZATA
Kora reggel Botswana síkságain.
Veszélyes hely a védtelen fiataloknak.
Az elveszett vadkutyakölykök elbújtak,
nehogy bajba kerüljenek.
Messze kerültek a biztonságot nyújtó falkától,
és most tanácstalanok.
Duma sodorta őket bajba.
Őmiatta csatangoltak el, és most inába szállt a bátorsága.
Talán testvére, Vénusz vezeti majd őket biztonságba.
Minden kölyök életében eljön a pont,
amikor meg kell találnia a helyét a családban.
Eljött az idő, hogy Vénusz színre lépjen.
HELYED A FALKÁBAN
Talán nem gondolnánk, de egy ősi városban is
lehetnek vadállatkölykök.
SRÍ LANKA POLONNARUWA
Innen fentről
ezek az öreg templomok és kastélyok elhagyatottnak tűnnek.
De nézzük meg jobban!
Egy légtornászbanda él a romok között.
Egy csapat ceyloni makákó
érdekes frizurákkal.
Vidámnak és gondtalannak tűnik az életük,
de ebben a családban minden a hierarchiáról szól.
Ki van fent, ki van lent, és a kettő között.
A hierarchia alján áll a kilenc hónapos árva, Amma.
Egy pár hete
eltűnt az anyukája, valószínűleg elpusztult.
Nélküle a kicsi Amma teljesen egyedül maradt.
Nincs, aki magához ölelje, kurkássza
vagy vigyázzon rá.
Anyja teje nélkül
minden percét azzal tölti, hogy táplálékot keressen.
Kimerítő.
De nem csak anyja szeretete és védelme hiányzik neki.
A kicsik megöröklik anyjuk rangját,
és árvaként Ammát nehezen akarják befogadni.
Senki sem akar vele foglalkozni.
Naponta szembesül vele, hogy miből marad ki.
A kis Zach az alfa-nőstény fia.
Minden figyelmet és szeretetet megkap.
De még az ilyen magas rangú kölykök közül is
háromból egy nem éri meg a felnőttkort.
Ha Amma túl akar élni, muszáj beilleszkednie a csoportba.
A Rankoth Vehera emlékmű
a csapat egyik kedvenc tápláléklelő helye.
A felajánlások maradékaiból jót lehet falatozni.
Semmi sem megy kárba,
és mindenki pukkadásig tudja tölteni
a pofazacskóját.
Bár könnyűnek tűnhet ez az élet,
mindig van valaki, aki meg akarja mutatni, hogy ki is a főnök.
És a kis Amma könnyű célpont.
Próbál kiállni magáért,
de segítség nélkül védtelen.
Egy másik kismajom is rátámad.
Még az ebédjét is ellopják.
Halottnak tetteti magát,
amíg tiszta nem lesz a terep.
Még egy emlékeztető, hogy messze van az áhított szeretet.
BOTSWANA OKAVANGO-DELTA
Afrika déli részén
a vadkutyakölykök szintén elszakadtak a családjuktól.
Már három órája bolyonganak, hamar meg kell találniuk a felnőtteket.
Félelmetes ellenségek portyáznak a környéken.
Vénusz fiatal kora ellenére igen ügyes.
Megérezte Bamba, a felvigyázójuk szagát.
De a falka területe hatalmas.
Látását és hallását is használnia kell, hogy a nyomára bukkanjon.
Duma tehet róla, hogy elvesztek…
úgyhogy átengedi a vezetést Vénusznak.
Több órányi keresés után sem akadtak a családjuk nyomára,
Vénusz és a többiek kimerültek.
De ez itt nem jó pihenőhely.
Egy elefánt könnyedén agyontaposhat egy tapasztalatlan kölyköt.
A matriarcha figyelmezteti őket.
Vénusz veszi az üzenetet,
és biztonságosabb helyre vezeti a csapatot.
Hosszú volt a délután,
és a kölykök nem találták meg a felnőtteket.
Végső megoldásként Vénuszék visszajöttek a szavannára,
ahol a legutóbb látták őket.
Csak abban reménykedhetnek, hogy Vénusz jó helyre vezette őket.
És így is lett.
Képességeinek és magabiztosságának hála újra együtt a falka,
és Vénusz csillaga emelkedőben van.
Aki meg akarja találni helyét a világban, annak gyakran csapatjátékossá kell válnia.
ANGLIA NORFOLK
De néhány újszülött számára saját maga a legfontosabb.
Egy eldugott tó sűrűjében
egy pár kicsinyeik érkezésére vár.
A cserregő nádiposzáták fészkében öt féltve őrzött tojás lapul.
Ezeknek az apró, törékeny madaraknak nehéz dolguk van.
Felváltva kotlanak a ki nem kelt tojásokon,
és mennek el élelmet szerezni.
És most, 11 nap után
kikelt az első fióka.
Vak, és alig bírja megtartani a fejét.
A szorgalmas pár mindent megtesz, hogy követelőző elsőszülöttjét megetesse.
És amíg felügyelet nélkül marad a fészek, valami furcsa dolog történik.
Az apró, egynapos fióka kidobja a többi tojást a fészekből.
Csak egyféleképpen foglalhatja el méltó helyét a családban.
Ha megszabadul a versenytársaktól.
De ez nem egy cserregő nádiposzáta.
Hanem egy kakukk.
Tizenegy nappal ezelőtt anyja a fészekhez lopózott,
és egy nádiposzáta-tojást kicserélt a saját,
kinézetre nagyon hasonló tojására.
Aztán eltűnt.
És a szorgos szülőknek fogalmuk sincs,
hogy ez a gyalázatos imposztor nem az övék.
Teljesítette küldetésének első részét,
a család egyetlen fiókájaként a figyelem középpontjába került.
Srí Lanka szigetén
a nagy makákócsapat családi körben pihen.
A kurkászás mindenki kedvenc időtöltése.
Jót tesz az egészségnek, és erősíti a kapcsolatokat.
De valaki kimaradt.
A kis árva Amma anyukája elvesztése óta egyedül van.
A családi csoportosulástól távol
védtelenné válik.
Kóbor kutyák is élnek a romok között.
És ők jelentik a makákóknak a legnagyobb fenyegetést.
A magára hagyott Amma nem figyel.
De a csapatban valaki észreveszi a veszélyt.
Megszólal a vészjelzés.
Míg a kis Zachet anyja biztonságba vitte,
Ammának most is magáról kell gondoskodnia.
Az utolsó pillanatban felmászik egy fára.
De felkavaró az élmény.
Amikor a csoport összeül…
Amma szeretné, ha őt is bevennék.
De most sem vesznek róla tudomást.
Zach a kis kedvenc.
Amma közelebb húzódik, hátha valaki észreveszi.
Úgy tűnik, bevált.
Az alfa-hím kurkászni kezdi.
Amma szelíden lefekszik, hogy fenntartsa az érdeklődését.
De elmúlik a pillanat.
Nem került hozzá közelebb, hogy befogadják.
Botswana Okavango-deltájában
az újra együtt lévő vadkutyafalka kezd felocsúdni a megpróbáltatásból.
A felnőttek sokáig keresték a kölyköket,
és most éhesek.
Most a táplálékkeresés a legfontosabb.
A kölyköknek a játék áll az első helyen.
Duma magabiztossága visszatért.
Még nem mondott le a főnökségről.
Ha Vénusz később vezér akar lenni, meg kell mutatnia, ki a főnök.
Bamba észrevett valamit a tisztás túloldalán.
Indul a vadászat.
Az ilyen kis kölykök nem szokták követni a vadászatot,
de a közelség miatt nem tudnak ellenállni.
A felnőttek rögtön hozzálátnak az evéshez.
De hamar odaengedik a fiatalokat.
Ebben a családban a fiataloké az elsőbbség.
Az evés nem csak a jóllakásról szól.
Ilyenkor fitogtatja mindenki az erejét.
Duma egy csonton marakszik Vénusszal,
de Vénusz nem hátrál meg.
Kitart, és megszerez egy darabot a tetemből.
Győzelmével kiemelkedik.
A felnőttek közben visszajönnek repetázni.
De Vénusz nem hagyja, hogy odaférjenek.
Az önbizalomtól duzzadó kölyök elhajtja a felnőtteket.
Merész húzás.
Megmutatja, hogy alkalmas rá, hogy később falkavezér legyen.
Miután bizonyított, inni viszi a kölyköket.
Egy jövendőbeli alfa-nőstény.
A családban betöltött hely értelmezése
sokkal egyszerűbb az egykéknek.
Angliában a tavon élő fiókák gyorsan cseperednek.
De egyikük különösen gyorsan nő.
Ennek a kakukkfiókának nem kell versengenie a testvéreivel.
Kifizetődő volt, hogy szülei csak rá figyeltek,
még ha kicsit szűkös is a hely.
Pótszülei még mindig nem vesznek észre semmi különöset,
és fáradhatatlanul azon dolgoznak,
hogy kielégítsék folytonos követelőzését.
Nem tudnak nem tudomást venni könyörgő hívásairól.
Az eltökélt pár bármit képes megtenni, hogy megvédje.
De nehéz betakarni a csemetét, ha ötször nagyobb náluk.
Letisztogatja tollait, végre felkészült, hogy elhagyja a fészket.
Szerencsére puhára esett.
Kimerült szülei még nem lazíthatnak.
Néhány hétig még követelni fogja, hogy etessék.
Amíg csupán két hónapos korában
8000 kilométert nem fog repülni Afrikáig,
hogy egyedül belépjen a nagyvilágba.
Srí Lankán
Amma, az árva makákó otthon próbál beilleszkedni.
Egyedül maradván
napjai az élelemért és a biztonságért folytatott harccal telnek,
folyton abban reménykedve, hogy a család valamelyik tagja megöleli.
Ma a csapat a tavirózsákat látogatja meg.
Nincs is finomabb számukra a felszín alatt lebegő,
zamatos bimbóknál.
De óvatosnak kell lenniük.
Egy szalagos varánusz is gyakori vendég itt.
És egy aprócska makákó könnyű préda a számára.
Még az egyik nagy hím is idegeskedik.
De a kis Amma éhezik.
És úgy dönt, kockázatot vállal.
Eddig senki sem vett róla tudomást, de most mindenki rá figyel.
Amma bátorsága megmutatta a családnak, hogy nincs mitől félni.
És a többiek követik Ammát.
Ezzel színesítik gyümölcsökből és levelekből álló étrendjüket.
És a lakoma majdnem mindenki figyelmét leköti.
De Amma megtanulta, hogy résen kell lennie.
Nem telik el sok idő.
Figyelmezteti a többieket.
Vége a reggelinek.
Amma eszességének hála
az egész család a fák biztonságába húzódott.
A kis Zach és magas rangú anyukája ülnek a legjobb helyen…
és mindenkinek van kit megölelnie.
Kivéve Ammának.
Lehet, hogy kicsi,
de sok potenciál van benne.
Bebizonyította, hogy hasznos tagja a családnak.
Egy idősebb nőstény odaül mellé.
Végre, egy ölelés.
Ammát végre befogadták.
Anyja eltűnése óta most először pihenhet.
Visszatért családja ölelésébe.
Oda, ahova tartozik.
Amma megkapta a vágyott szeretetet és melegséget,
de másoknak a kezdetektől fogva egy hideg, zord világgal kell szembenézniük.
Egy kis császárpingvinnek
a fagyos időjárás csak egyike a leküzdendő akadályoknak.
Hosszú út áll előtte,
ha túl akar élni a világ egyik legzordabb vidékén.
A feliratot fordította: Lipták-Pikó Judit